Hokejski klub Medveščak u rujnu bi mogao organizirati veličanstveni spektakl. U klubu ozbiljno razmišljaju da dvije utakmice odigraju u pulskoj Areni.

Mogući projekt igranja hokejskih utakmica u pulskom Amfitetatru danas je u svojem načelnom obliku, kao ideja i prijedlog, predstavljen predsjedništvu i klubovima članovima regionalne lige EBEL. Nakon što svi detalji, prvenstveno oni financijske prirode, ali i zbog činjenice da je pulski Amfiteatar zaštićeni spomenik, budu dogovoreni i riješeni i nakon sto održavanje projekta bude sigurno, moći ćemo govoriti detaljnije o ovom projektu. Za sada je to samo ideja čija realizacija ovisi o mnogim činjenicama, te o finalnom dogovoru kluba i partnera uključenih u organizaciju ovakovog projekta -rekao je glasnogovornik Medveščaka Ranko Vučinić

Kada bi uspjeli ostvariti ono što planiraju, medvjedi bi u rujnu odigrali dvije utakmice u pulskoj Areni.